Publication: Magyar Közlöny
Issue: MK-2002-159 (Year: 2002, Number: 159)
Era: 1990-2004
Section: 
Paragraph Index: 161

b) azokat az intézkedéseket, amelyek elõírják pénzintézeteknek és pénzügyi mûveletekkel foglalkozó más hivatást gyakorlóknak, hogy a rendelkezésükre álló leghatékonyabb eljárásokat alkalmazzák szokásos vagy alkalmi ügyfeleik, továbbá azon ügyfeleik azonosítására, akiknek az érdekében számlát nyitnak, továbbá hogy fordítsanak különös figyelmet a szokatlan vagy gyanús mûveletekre, és jelentsék be a vélhetõen bûnözõ tevékenységbõl származó mûveleteket. Ebbõl a célból a Részes Államok megfontolják: (i) az olyan számlák nyitását megtiltó szabályok elfogadását, amelyeknek tulajdonosai vagy kedvezményezettei 2002/159. szám nincsenek azonosítva vagy nem azonosíthatóak, továbbá intézkedések megtételét annak biztosítására, hogy az ilyen szervezetek meggyõzõdjenek az ilyen ügyletek valódi tulajdonosainak személyazonosságáról; (ii) a jogi személyek azonosításával kapcsolatban, annak elõírását, hogy a pénzintézetek, szükség esetén hozzanak intézkedéseket az ügyfél jogi létének és struktúrájának igazolására az alapítást bizonyító okiratnak a cégbíróságtól és/vagy az ügyféltõl történõ beszerzése útján, ideértve az ügyfél nevére, jogi formájára, címére, az igazgatókra és a társaság képviseletére vonatkozó adatok beszerzését; (iii) a pénzintézeteket arra kötelezõ szabályok elfogadását, hogy haladéktalanul jelentsenek be a hatáskörrel rendelkezõ hatóságoknak valamennyi összetett, szokatlanul nagy ügyletet, valamint a szokatlan típusú ügyleteket, amelyeknek nincs nyilvánvaló gazdasági vagy egyértelmûen jogszerû indoka, anélkül, hogy tartaniuk kellene büntetõjogi vagy polgári jogi felelõsségre vonástól a nyilvánosságra hozatal korlátozásának megsértése miatt, amennyiben gyanújukról jóhiszemûen tesznek bejelentést, (iv) a pénzintézetek számára annak elõírását, hogy legalább öt évig õrizzék meg a bel- és külföldi ügyletekre vonatkozó valamennyi szükséges iratot.

Source: https://magyarkozlony.hu/hivatalos-lapok/a3c4c67bb1d7bb05dc3baa5f0423c2dde5b683d4/dokumentumok/c5573b362514e7ec812eb9769f21dfc5bc9ac1e3/letoltes